# Debrecen

| Debrecen
 |
| --- |
| Pogled na centar gradaPogled na centar grada |
|  |
| Koordinate: ﻿ / ﻿ |
| **Država** |  Mađarska
 |
| **Županija** | Hajdú-Bihar
 |
|  |
| **Vlast**  |
|  - **gradonačelnik** | László Papp
 |
|  |
| **Površina**  |
|  - **Urbano područje** | 461.66 km²
 |
| **Visina** | 121
 |
|  |
| **Stanovništvo** (2015.)
 |
|  - **Urbano područje** | 203,506
 |
|  - **Urbana gustoća** | 440.8 stan./km²
 |
|  |
| **Vremenska zona** | UTC+1 (UTC+2)
 |
| **Poštanski broj** | 4000–4044, 4225
 |
| **Pozivni broj** | 052
 |
| **Službene stranice** www.debrecen
 |
| Karta
 |
| Debrecen
 |

**Debrecen** (srpskohrvatski: *Debrecin*) je grad na sjeveroistoku Mađarske od 203,506
stanovnika

Debrecen je trgovačko - industrijsko - obrazovni i administrativni centar Županije Hajdú-Bihar i drugi po veličini mađarski grad.

## Geografija

Debrecen je jedan od najvažnijih gradova istočne Mađarske, smješten na jugozapadnom rubu Velike mađarske nizine na istočnom kraju pješčane ravnice - Hortobágy Puszte.

## Historija

Grad ima dugu historiju kao trgovački centar, ali i kao arena u kojoj su se odigrali brojni značajni događaji.
Debrecen je status grada dobio u 14. vijeku, a postao je poznat tokom i nakon osmanske okupacije.

Za srednjeg vijeka Debrecen je bio naširoko poznat po svojim stočnim sajmovima, naročito po velikom izboru konja, pa je izrastao u jedan od najbogatijih i najutjecajnijih mađarskih gradova.
Dugo je bio poznat kao *Kalvinistički Rim* zbog svoje važnosti za Reformaciju po Istočnoj i Centralnoj Evropi. U njemu se nalazi najstariji postojeći mađarski štamparski stroj, koji je bio u funkciji od 1561.

U Debrecenu je 1849. vođa mađarske revolucionarne vlade Lajos Kossuth proglasio nezavisnost od Habsburgovaca, što nije dugo potrajalo, jer su grad ubrzo zauzele ruske intervenističke snage i ugušile bunu.

Za Drugog svjetskog rata - Debrecen je bio sjedište privremene mađarske vlade.i kratkotrajna prijestolnica između 1944-45, kad su se jedinice Wehrmachta povukle na zapad pred Crvenom armijom.

## Znamenitosti

Gradske opkopi su zatrpani i izravnani krajem 19. vijeka, na njih danas podsjećaju jedino krivudave bočne ulice oko starog grada.
Na prostoru bivšeg stočnog sajma, danas se koči trg Lajosa Kossutha, na kom se nalazi impresivna protestantska crkva (*Református Nagytemplom*), a u sredini skulptura Lajosa Kossutha.

Sjeverno od crkve leži protestantski koledž, bastion kalvinističkih studenata od kraja 16. vijeka. Osnovan u 16. vijeku postao je poznat kao *Univerzitet Lajosa Kossutha*, i figurirao je kao takav veći dio 20. vijeka.
Na današnjem Univerzitetu Debrecen, može se studirati medicina, poljoprivreda i pedagogija.

Debrecin ima puno lijepih zdanja i palača, a osobito impesivni su Muzej Déri, Teatar Mihály Csokonai i željeznička stanica obnovljena 1962.

Najveća manifestacija u gradu je festival cvijeća koji se održava svake godine u augustu.

## Privreda i transport

Debrecen je snažan industrijski centar u kom se proizvode lijekovi, namještaj i kuglični ležaji.
U Mađarskoj je poznat po svojim zanatlijama koji proizvode nadaleko znane čizme, kaputiće (szűrs) i keramiku.

Debrecen je i veliko transportno čvorište u kom se ukrštaju brojni cestovni i željeznički pravci
Grad ima i međunarodni aerodrom (IATA: DEB, ICAO: LHDC)

## Pobratimski gradovi

|  |  |
| --- | --- |
| * Italija, Cattolica
* Finska, Jyväskylä
* Litvanija, Klaipėda
* Poljska, Lublin
* SAD, New Brunswick
* Rumunjska, Oradea
* Njemačka, Paderborn
 | * Grčka, Patras
* Izrael, Rishon LeZion
* Portugal, Setúbal
* Bugarska, Šumen
* Rusija, Siktivkar
* Tajvan, Taitung
* Kina, Tongliao
 |

## Reference

## Vanjske veze

* *Službene stranice Debrecena* (`hu`)
* *Debrecen, Hungary* na portalu Encyclopædia Britannica (`en`)